stanford-oval/wikipedia huggingface dataset:
นาวาโท
ยศนาวาโทของทหารเรือและทหารอากาศ > สหราชอาณาจักร > กองทัพอากาศสหราชอาณาจักร

เนื่องจากยศของนายทหารระดับกลางของกองทัพอากาศสหราชอาณาจักรมีรูปแบบที่เหมือนกันกับยศของราชนาวี คำว่านาวาอากาศโท (wing commander) จึงถูกใช้เป็นชื่อยศ โดยเทียบเท่ากับยศพันโท (lieutenant colonel) ในกองทัพบกหรือนาวาโทในกองทัพเรือ ตำแหน่งนาวาอากาศโทนั้นอยู่สูงกว่ายศนาวาอากาศตรี (squadron leader) และอยู่ต่ำกว่ายศนาวาอากาศเอก (group captain) โดยในอดีตนั้นหน่วยบริการการบินกองทัพเรือ (Royal Naval Air Service) ได้รวมเข้ากับกองบินหลวง (Royal Flying Corps) และกลายเป็นกองทัพอากาศสหราชอาณาจักรในปี พ.ศ. 2461 โดยนักบินได้รับการประดับยศในรูปแบบเดียวกับราชนาวี และได้รับเครื่องหมายยศตามระดับของชั้นยศที่ควรได้รับ โดยผู้บังคับการบิน (Flight commander) ได้รับเครื่องหมายดาวเหนือแถบสองแถบของยศร้อยเอก และผู้บังคับฝูงบินได้รับดาวสองดวง เหนือแถบยศสองแถบ (น้อยกว่าแปดปี) หรือแถบยศสองแถบครึ่ง (อาวุโสมากกว่าแปดปี) และผู้บังคับกองบินได้รับแถบสามแถบ บนแถบยศมีขดของราชนาวีและมีนกอินทรีย์ประดับอยู่
ยศนาวาโทของทหารเรือและทหารอากาศ > สหรัฐ

ในกองทัพเรือสหรัฐ, ยามฝั่งสหรัฐ, หน่วยทหารสัญญาบัตรบริการสาธารณสุขสหรัฐ และหน่วยทหารสัญญาบัตรองค์การบริหารมหาสมุทรและชั้นบรรยากาศแห่งชาติ ยศนาวาโท (commander ย่อว่า CDR) เป็นยศอยู่ในระดับนนายทหารอาวุโส โดยมีระดับการจ่ายเงินอยู่ที่ O-5 ยศนาวาโทนั้นสูงกว่ายศนาวาตรี (lieutenant commander) (O-4)  และต่ำกว่ายศนาวาเอก (captain) (O-6) ยศนาวาโทนั้นเทียบเท่ากับยศพันโท (lieutenant colonel) ในกองทัพบกสหรัฐ, กองทัพอากาศสหรัฐ, เหล่านาวิกโยธินสหรัฐ และกองทัพอวกาศสหรัฐ โดยเฉพาะอย่างยิ่ง นาวาโทเป็นยศแรกที่ได้ประดับชัยพฤกษ์บนกระบังหน้าหมวก (embellished cap) ในขณะที่เหล่าทัพอื่น ๆ สามารถประดับชัยพฤกษ์บนกระบังหน้าหมวกได้เมื่อขึ้นถึงระดับยศ O-4
การเลื่อนตำแหน่งขึ้นเป็นนาวาโทในกองทัพเรือสหรัฐนั้น เป็นไปตามนโยบายของกระทรวงกลาโหมสหรัฐ ซึ่งได้รับอำนาจมาจากพระราชบัญญัติการจัดการบุคลากรเจ้าหน้าที่กลาโหม (DOPMA) ปี ค.ศ. 1980 หรือตามพระราชบัญญัติการจัดการบุคลากรของกำลังสำรอง (ROPMA) ซึ่งแนวปฏิบัติของพระราชบัญญัติทั้งสองแนะนำว่า 70 เปอร์เซ็นต์ของนาวาตรีควรได้รับการเลื่อนตำแหน่งขึ้นเป็นนาวาโทหลังจากดำรงตำแหน่งปัจจุบันเป็นเวลาอย่างน้อยสามปีโดยดูตามเวลารับราชการสะสมตามสัญญา 15 ถึง 17 ปี แม้ว่าเปอร์เซ็นดังกล่าวจะมีการเปลี่ยนแปลงได้และอาจจะถูกมองข้ามในบางกรณี (เช่น มีความเชี่ยวชาญพิเศษ) ขึ้นอยู่กับงบประมาณของกลาโหม โครงสร้างกำลัง และความต้องการกำลังพลเข้าประจำการในตำแหน่งนั้น
ยศนาวาโทของทหารเรือและทหารอากาศ > ระเบียงภาพ

Commander
 (ยามฝั่งแอนทีกาและบาร์บิวดา)
Commander
 (ราชนาวีออสเตรเลีย)
Commander
 (กองกำลังป้องกันบาฮามาส)
Commander
 (กองทัพเรือบังกลาเทศ)
Komander
 (กองทัพเรือบรูไน)
Commander
 (ยามฝั่งบาร์เบโดส)
Commander
 (ยามฝั่งเบลีซ)
Commander
 (กองทัพเรือแคนาดา)
Kommandør
 (กองทัพเรือเดนมาร์ก)
Commander
 (กองทัพเรือสาธารณรัฐฟิจิ)
Komentaja
สวีเดน: Kommendör
 (กองทัพเรือฟินแลนด์)
Commander
 (กองทัพเรือแกมเบีย)
Commander
 (กองทัพเรือกานา)
Commander
 (ยามฝั่งกายอานา)
Commander
ฮินดี: कमांडर, อักษรโรมัน: kamaandar
 (กองทัพเรืออินเดีย)
Commander
ไอริช: Ceannasaí
 (กองทัพเรือไอริช)
Commander
 (ยามฝั่งจาเมกา)
Commander
 (ยามฝั่งแห่งชาติไลบีเรีย)
Komandoras
 (กองทัพเรือลิทัวเนีย)
Komander
 (กองทัพเรือมาเลเซีย)
Commander
 (กองทัพเรือนามิเบีย)
Commandeur
 (กองทัพเรือเนเธอร์แลนด์)
Commander
 (กองทัพเรือนิวซีแลนด์)
Commander
 (กองทัพเรือไนจีเรีย)
Kommandør
 (กองทัพเรือนอร์เวย์)
Commander
อูรดู: کمانڈر, อักษรโรมัน: commander
 (กองทัพเรือปากีสถาน)
Komandor
 (กองทัพเรือโปแลนด์)
Comandor
 (กองทัพเรือโรมาเนีย)
Commander
 (ยามฝั่งเซนต์คิตส์และเนวิส)
Commander
 (กองทัพเรือเซียร์ราลีโอน)
Commander
 (กองทัพเรือแอฟริกาใต้)
Commander
 (กองทัพเรือศรีลังกา)
Kommendör
 (กองทัพเรือสวีเดน)
Commander
 (กองบัญชาการนาวิกโยธินแทนซาเนีย)
นาวาโท  (กองทัพเรือไทย)
Commander
 (กองทัพเรือตองกา)
Commander
 (ยามฝั่งตรินิแดดและโตเบโก)
Commander
 (ราชนาวี)
Commander
 (กองทัพเรือสหรัฐ)
Commander
 (ยามฝั่งสหรัฐ)
ดูเพิ่ม

รายชื่อเปรียบเทียบเครื่องหมายยศทหาร
วิกิพจนานุกรม
จังหวัดซัสซารี

| จังหวัดซัสซารี |
| --- | --- |
จังหวัด
   ธง ตราอาร์ม
แผนที่ของประเทศอิตาลีเน้นจังหวัดซัสซารี
ประเทศ:  อิตาลี
แคว้น: ซาร์ดิเนีย
เมืองหลัก: ซัสซารี
เทศบาล: 66
การปกครอง
 • ประธาน: อาเลสซันดรา จูดีชี (PD)
พื้นที่
 • ทั้งหมด: 4,282 ตร.กม. (1,653 ตร.ไมล์)
ประชากร (2001)
 • ทั้งหมด: 322,326 คน
 • ความหนาแน่น: 75 คน/ตร.กม. (190 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
Postal code: 07000-07100
Telephone prefix: 079, 0789
ทะเบียนพาหนะ: SS
ISTAT: 090
แผนที่ของจังหวัดซัสซารี
จังหวัดซัสซารี (อิตาลี: Provincia di Sassari) เป็นจังหวัดในแคว้นปกครองตนเองซาร์ดิเนีย ประเทศอิตาลี มีเมืองหลักอยู่ที่ซัสซารี
ดูเพิ่ม

ประเทศอิตาลี
จอร์ดาโน บรูโน

| จอร์ดาโน บรูโน |
| --- | --- |
ภาพจากภาพพิมพ์ไม้ของ "Livre du recteur" ค.ศ.1578
เกิด: Filippo Bruno ค.ศ.1548 โนลา, ราชอาณาจักรเนเปิลส์
เสียชีวิต: 17 กุมภาพันธ์ 1600 (อายุ 51–52) โรม, รัฐสันตะปาปา
สาเหตุเสียชีวิต: ประหารชีวิตด้วยการเผาทั้งเป็น
อาชีพทางวิทยาศาสตร์
มีอิทธิพลต่อ: กาลิเลโอ กาลิเลอี, เจมส์ จอยซ์, ก็อทฟรีท วิลเฮ็ล์ม ไลบ์นิทซ์, มอลีแยร์, อาร์ทัวร์ โชเพินเฮาเออร์, บารุค สปิโนซา
ได้รับอิทธิพลจาก: อิบน์ รุชด์, นิโคเลาส์ โคเปอร์นิคัส, นิโคลัสแห่งคูซา
 
รูปปั้นสัมฤทธิ์ของจอร์ดาโน บรูโน โดยเอตโตเร แฟร์รารี ที่กัมโปเดฟีโอรีในกรุงโรม ประเทศอิตาลี
จอร์ดาโน บรูโน (อิตาลี: Giordano Bruno; ค.ศ. 1548 – 17 กุมภาพันธ์ ค.ศ. 1600) เป็นไฟรเออร์, นักคณิตศาสตร์ และนักปรัชญาชาวอิตาลี ผลงานที่เป็นที่รู้จักดี คือ แนวคิดที่ว่า "จักรวาลนั้นไม่มีที่สิ้นสุด" และ "อาจจะมีดาวเคราะห์แบบโลกอีกหลายดวงในจักรวาล และแต่ละดวงอาจจะมีสิ่งมีชีวิตเช่นมนุษย์"
ประวัติ

จอร์ดาโน บรูโนมีชื่อเกิดว่า ฟีลิปโป บรูโน เกิดที่เมืองโนลา ราชอาณาจักรเนเปิลส์ เขาถูกส่งไปเรียนที่เนเปิลส์ ที่นั่นเขาได้เข้าสู่คณะดอมินิกันและเปลี่ยนมาใช้ชื่อ จอร์ดาโน ตามชื่อของอาจารย์ เมื่อถึงปี ค.ศ 1572 จอร์ดาโนก็บวชเป็นบาทหลวง
ในตอนนั้น จอร์ดาโนเป็นที่รู้จักว่าเป็นคนที่มีความจำเป็นเลิศและชอบการคิดนอกกรอบ แต่นั่นก็ทำให้เขาต้องเดินทางไปทั่ว เพราะความคิดของเขามักขัดแย้งกับผู้ที่มีความเชื่อแบบเก่า จอร์ดาโนออกเดินทางไปหลายเมืองที่สำคัญ เช่น เวนิส, ปาโดวา, เจนีวา, ปารีส และเดินทางไปอังกฤษ ในฐานะแขกของทูตฝรั่งเศส
ต่อมาในปี ค.ศ. 1585 จอร์ดาโนก็เดินทางกลับปารีส และเดินทางต่อไปยังเยอรมนีและสาธารณรัฐเช็ก แต่เขากลับถูกขับออกจากศาสนา จนต้องเดินทางอีกครั้ง เขาจึงกลับไปปาโดวา เพื่อตำแหน่งศาสตราจารย์ด้านคณิตศาสตร์ที่มหาวิทยาลัยปาโดวา (1 ปี หลังจากนั้น ตำแหน่งนี้ก็ตกเป็นของกาลิเลโอ กาลิเลอี) 
ต่อมาเขาย้ายมาอยู่เวนิส และถูกจับตัวที่นั่นในปี ค.ศ. 1592
จอร์ดาโนถูกส่งไปขึ้นไต่สวนที่กรุงโรมนานกว่า 7 ปี จนในที่สุด เขาก็ถูกตัดสินว่าเป็นบุคคลนอกรีต ในวันที่ 17 กุมภาพันธ์ ค.ศ. 1600 จอร์ดาโน บรูโน ก็ถูกมัดกับเสาและเผาทั้งเป็น เถ้ากระดูกของเขาถูกนำไปทิ้งที่แม่น้ำไทเบอร์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จอร์ดาโน บรูโน
จอห์น บิวเซ็มมา

| จอห์น บิวเซ็มมา |
| --- | --- |
เกิด: โจวันนี นาตาเล บุชเชมา 11 ธันวาคม ค.ศ. 1927 บรุกลิน นครนิวยอร์ก, สหรัฐ
ตาย: 10 มกราคม 2002 (อายุ 74) Port Jefferson, นิวยอร์ก, สหรัฐ
สัญชาติ: อเมริกัน 
สาขา: Penciller, Inker
ผลงานโดดเด่น: ดิอเวนเจอร์ส โคนันเดอะบาร์บาเรียน แฟนทาสติกโฟร์ ซิลเวอร์เซิร์ฟเฟอร์ ทาร์ซาน ธอร์
รางวัล: แอลลีย์อวอร์ด, 1968, 1969 ชาแซมอวอร์ด, 1974 อีเกิลอวอร์ด, 1977 อิงค์พอตอวอร์ด, 1978 ไอสเนอร์อวอร์ด Hall of Fame, 2002
จอห์น บิวเซ็มมา (อังกฤษ: John Buscema, ออกเสียง: /bjuːˈsɛmə/) มีชื่อเกิดว่า โจวันนี นาตาเล บุชเชมา (อิตาลี: Giovanni Natale Buscema; 11 ธันวาคม ค.ศ. 1927 – 10 มกราคม ค.ศ. 2002) เป็นนักวาดหนังสือการ์ตูนชาวอเมริกัน และเป็นหนึ่งในผู้นำของมาร์เวลคอมิกส์ในคริสต์ทศวรรษ 1960 และ 1970 บริษัทได้ก้าวขึ้นสู่การเป็นผู้นำในอุตสาหกรรมและการขยายไปยังกลุ่มบริษัทวัฒนธรรมประชานิยมหลัก ๆ ในเวลาต่อมา น้องชายของเขา ซาล บิวเซ็มมา ยังเป็นนักวาดหนังสือการ์ตูนเช่นกัน
บิวเซ็มมามีชื่อเสียงจากผลงานชุด ดิอเวนเจอร์ส และ ซิลเวอร์เซิร์ฟเฟอร์ และมีเรื่องราวมากกว่า 200 เรื่องที่โดดเด่นเช่น โคนันเดอะบาร์บาเรียน ฮีโรนวนิยายดาบและเวทมนตร์ นอกจากนี้เขายังเขียนอย่างน้อยหนึ่งเรื่องหลักของมาร์เวลที่สำคัญเกือบทุกเรื่อง รวมถึงนิตยสารชั้นนำสองเล่มของบริษัทคือ แฟนทาสติกโฟร์ และ ธอร์
เขาได้รับการแต่งตั้งให้เข้าหอเกียรติยศหนังสือการ์ตูนวิลไอส์เนอร์ใน ค.ศ. 2002
แหล่งข้อมูลอื่น

John Buscema ที่เดอะคอมิกส์บุ๊กดีบี
จอห์น บิวเซ็มมา ที่อินเทอร์เน็ตมูวีเดตาเบส
จันลูกา ซัมบรอตตา

จันลูกา ซัมบรอตตา (อิตาลี: Gianluca Zambrotta) เกิดเมื่อวันที่ 19 กุมภาพันธ์ ค.ศ. 1977 ประเทศอิตาลี เป็นนักฟุตบอลตำแหน่งกองหลังฝั่งซ้ายและขวา ส่วนมากจะอยู่ทางซ้ายคอยเติมเกมรุกให้กับทีม
ซัมบรอตตาเริ่มเล่นฟุตบอลอาชีพครั้งแรกเมื่ออายุ 17 ปี ในปี ค.ศ. 1994 เล่นให้กับสโมสรฟุตบอลโกโม ในบ้านเกิดซึ่งอยู่ในลีกเซเรียบี ซึ่งเขาได้ลงเล่นเพียงแค่ 1 นัดเท่านั้น ในปี ค.ศ. 1995 โกโมตกชั้นไปอยู่เซเรียชิ 1 ซัมบรอตตาก็กลายเป็นตัวหลักของทีมในฤดูกาล 1995-1996 และ 1996-1997 เขาลงสนามไปทั้งหมด 47 นัด ทำได้ 6 ประตู
ในปี ค.ศ. 1997 ซัมบรอตตาได้เล่นในลีกสูงสุดครั้งแรกในเซเรียอา โดยทีมบารีดึงตัวไปร่วมทีมและเป็นกำลังหลักช่วยให้ทีมบารีขึ้นชั้นไปเล่นในเซเรียอาได้สำเร็จ ซัมบรอตตาเล่นทางฝั่งซ้าย และยิงได้ 2 ประตู จากการเล่น 27 นัด ในเกมเซเรียอาครั้งแรกของเขา ในปี ค.ศ. 1999 ซัมบรอตตาติดทีมชาติอิตาลีอายุต่ำกว่า 21 ปี และได้เป็นกัปตันทีมครั้งแรก ในนัดอุ่นครั้งพบกับทีมชาตินอร์เวย์ เขาเป็นผู้เล่นที่ติดทีมชาติคนแรกในรอบ 50 ปีของสโมสรบารี ในฤดูกาล 1998-1999 ซัมบรอตตาได้ลงเล่น 32 นัด ทำได้ 4 ประตู ทำทีมใหญ่อย่างยูเวนตุสสนใจเป็นอย่างมากและได้ยื่นซื้อด้วยค่าต้ว 15.85 ล้านปอนด์
| ด ค กรายชื่อนักกีฬาทีมชาติอิตาลี – ชนะเลิศ ฟุตบอลโลก 2006 (สมัยที่ 4) |
| --- | --- | --- |
|  1 บุฟฟอน  2 Zaccardo  3 Grosso  4 เด รอสซี  5 กันนาวาโร (c)  6 บาร์ซัลยี  7 เดล ปีเอโร  8 กัตตูโซ  9 Toni  10 ตอตตี  11 Gilardino  12 Peruzzi  13 เนสตา  14 Amelia  15 Iaquinta  16 Camoranesi  17 Barone  18 อินซากี  19 ซัมบรอตตา  20 Perrotta  21 ปีร์โล  22 ออดโด  23 มาเตรัซซี  ผู้ฝึกสอน: ลิปปี  |  1 บุฟฟอน  2 Zaccardo  3 Grosso  4 เด รอสซี  5 กันนาวาโร (c)  6 บาร์ซัลยี  7 เดล ปีเอโร  8 กัตตูโซ  9 Toni  10 ตอตตี  11 Gilardino  12 Peruzzi  13 เนสตา  14 Amelia  15 Iaquinta  16 Camoranesi  17 Barone  18 อินซากี  19 ซัมบรอตตา  20 Perrotta  21 ปีร์โล  22 ออดโด  23 มาเตรัซซี  ผู้ฝึกสอน: ลิปปี  |  |
จาโกโม ฟีลิปโป มารัลดี

จาโกโม ฟีลิปโป มารัลดี (อิตาลี: Giacomo Filippo Maraldi, 21 สิงหาคม ค.ศ. 1665 - 1 ธันวาคม ค.ศ. 1729) หรือ ฌัก ฟีลิป มารัลดี (ฝรั่งเศส: Jacques Philippe Maraldi) เป็นนักดาราศาสตร์ ชาวอิตาลีที่ทำงานในประเทศฝรั่งเศส เกิดที่ เปรีนัลโด สาธารณรัฐเจโนวา ประเทศอิตาลี เป็นหลานชายของ โจวันนี โดเมนีโก กัสซีนี ทำงานที่หอดูดาวปารีสตั้งแต่ปี 1687 ถึง 1718 หลานชายของเขาคือ ฌ็อง โดมีนิก มารัลดี ก็เป็นนักดาราศาสตร์เช่นกัน
ในระหว่างปี 1700 ถึง 1718 เขาทำงานร่วมกับกัสซีนีในการจัดทำสารบัญแฟ้มดาวฤกษ์ และตั้งแต่ปี 1672 จนถึง 1719 เขาได้มุ่งไปที่การสังเกตการณ์ดาวอังคาร ความสำเร็จทางดาราศาสตร์ของเขาคือได้แสดงให้เห็นว่าหมวกขั้วโลกของดาวอังคารไม่ได้อยู่เหนือแกนการหมุนของดาวอังคารโดยตรง พิสูจน์ว่าโคโรนาในสุริยุปราคาเป็นปรากฏการณ์ที่เกิดจากดวงอาทิตย์ไม่ใช่ปรากฏการณ์จากพื้นผิวดวงจันทร์ และได้ค้นพบว่าดาว R Hydra เป็นดาวแปรแสง
ในสาขาคณิตศาสตร์ เขาเป็นที่รู้จักจากการพิสูจน์ในปี 1712 ว่ามุมยอดของหน้าของทรงสิบสองหน้ารอมบิกมีค่าเป็น 109 องศา 28 ลิปดา ค่ามุมนี้จึงถูกเรียกว่า "มุมมารัลดี"
จาโกโม กาซาโนวา

| จาโกโม กาซาโนวา |
| --- | --- |

เกิด: 2 เมษายน ค.ศ. 1725(1725-04-02) เวนิส, สาธารณรัฐเวนิส
เสียชีวิต: 4 มิถุนายน ค.ศ. 1798(1798-06-04) (73 ปี) ดุกซ์, โบฮีเมีย, จักรวรรดิโรมันอันศักดิ์สิทธิ์
บิดามารดา: Gaetano Giuseppe Casanova   Zanetta Farussi
จาโกโม จีโรลาโม กาซาโนวา (อิตาลี: Giacomo Girolamo Casanova; 2 เมษายน ค.ศ. 1725 ในเมือง เวนิส ประเทศอิตาลี – 4 มิถุนายน ค.ศ. 1798 ในเมืองดุกซ์ แคว้นโบฮีเมีย) เป็นนักผจญภัยและนักประพันธ์ชาวอิตาลีจากสาธารณรัฐเวนิส อัตชีวประวัติของเขา Histoire de ma vie (ชีวิตของข้าพเจ้า) ได้รับการยกย่องว่าเป็นหนึ่งในแหล่งข้อมูลที่น่าเชื่อถือที่สุดเกี่ยวกับขนบธรรมเนียมและบรรทัดฐานของชีวิตทางสังคมของชาวยุโรปในช่วงคริสต์ศตวรรษที่ 18
เป็นที่รู้กันว่าคาสโนว่าใช้นามแฝง เช่น บารอนหรือเคานต์แห่งฟารุสซี (นามสกุลเดิมของแม่) หรือเชอวาลิเยร์ เดอ ซิงกอลต์
แม้ว่าเขามักจะมีความเกี่ยวข้องกับดอน ฆวน (Don Juan) เพราะทั้งสองชอบมีชู้กับสตรีจำนวนมาก แต่กาซาโนวานั้นแตกต่างไปมากจากบุคคลอื่น ๆ ที่อาจนับว่ามีบุคลิกแบบเดียวกันนี้ นั่นคือ ขณะที่ดอน ฆวน เป็นบุคคลในตำนาน แต่กาซาโนวาเป็นบุคคลจริงในประวัติศาสตร์ นอกจากนี้เขายังต่างจากดอน ฆวน ตรงที่เขาถือว่ามีความรักจริงจังกับหญิงที่เขาแอบเป็นชู้ ซึ่งมักจะยังคงเป็นเพื่อนกันตลอดเป็นเวลานาน หลังจากความสัมพันธ์นั้นสิ้นสุดลง
จอร์โจ อาร์มานี

สำหรับบริษัทของเขา ดูที่ อาร์มานี
Moskau, Kaufhaus GUM, Red Night Party
จอร์โจ อาร์มานี (อิตาลี: Giorgio Armani; 11 กรกฎาคม พ.ศ. 2477-) เกิดที่ เอมิเลีย-โรแมกนา ประเทศอิตาลี เป็นนักออกแบบเสื้อผ้า ชาวอิตาลี เจ้าของผลิตภัณฑ์ จอร์โจ อาร์มานี
ประวัติ

ก่อนที่อาร์มานีจะมาออกแบบเสื้อผ้านั้น อาร์มานีได้ทำงานที่ห้างสรรพสินค้า ลา รีนาเซ็นเต โดยเป็นผู้ออกแบบหน้าต่าง , ตั้งแต่ พ.ศ. 2504-พ.ศ. 2513 อาร์มานีได้เริ่มเป็นดีไซน์เนอร์ออกแบบเสื้อผ้า จนถึงปี พ.ศ. 2517 อาร์มานีและพันธมิตร เซอร์จิโอ กาเลล็อตติ ได้ก่อตั้ง จอร์โจ อาร์มานี เอสพีเอ เพื่อทำเครื่องแบบสำหรับผู้ชายเป็นหลัก ส่วนเครื่องแบบสำหรับผู้หญิงได้ทำขึ้นในปีถัดมา
รอสซานน่า อาร์มานี ผู้เป็นลูกสาว ได้เป็นพันธมิตรของจอร์โจ แทนกาเลล็อตติที่เสียชีวิตในปี พ.ศ. 2528
แหล่งข้อมูลอื่น

เว็บไซต์ของ จอร์โจ อาร์มานี เอสพีเอ
จอร์โจ แปร์ลัสกา

รูปปั้นครึ่งตัวของจอร์โจ แปร์ลัสกา ที่กรุงบูดาเปสต์ ประเทศฮังการี
จอร์โจ แปร์ลัสกา (อิตาลี: Giorgio Perlasca; 31 มกราคม ค.ศ. 1910 — 15 สิงหาคม ค.ศ. 1992) เป็นชาวอิตาลีผู้ได้รับการแต่งตั้งให้เป็นกงสุลใหญ่ของรัฐสเปนประจำประเทศฮังการีในสงครามโลกครั้งที่สอง (ช่วงฤดูหนาวของปี ค.ศ. 1944)  เขาได้มีส่วนช่วยเหลือชาวยิวนับพันคนให้รอดพ้นจากการตามล่าและการล้างชาติพันธุ์ยิวโดยนาซีเยอรมนี
ปฐมวัย

จอร์โจ แปร์ลัสกา เกิดเมื่อวันที 31 มกราคม ค.ศ. 1910 ที่เมืองโกโม จังหวัดโกโม แคว้นลอมบาร์เดีย ประเทศอิตาลี ต่อมาได้ย้ายไปอยู่ที่เมืองมาเซราดีปาโดวา ในจังหวัดปาดัว แคว้นเวเนโต ในช่วงคริสต์ทศวรรษที่ 1920 เขาได้เป็นผู้สนัยสนุนลัทธิฟาสซิสต์ ได้เข้าร่วมในสงครามอิตาลี-เอธิโอเปียครั้งที่สอง และร่วมรบในสงครามกลางเมืองสเปน โดยเข้าร่วมกองกำลังอาสาสมัครชาวอิตาลี ซึ่งให้การสนับสนุนกองกำลังกบฏของจอมพลฟรันซิสโก ฟรังโก ภายหลังเขาได้เลิกให้การสนับสนุนลัทธิฟาสซิสต์ เมื่อรัฐบาลฟาสซิสต์อิตาลีประกาศเป็นพันธมิตรกับนาซีเยอรมนีและให้การสนับสนุนกฎหมายต่อต้านชาวยิวในปี ค.ศ. 1938
ชีวิตหลังจบสงคราม

หลังสิ้นสุดสงคราม แปร์ลัสกาได้เก็บเรื่องราวที่เขาได้ช่วยเหลือชาวยิวในฮังการีไว้เป็นความลับ และไม่ได้เปิดเผยให้ผู้ใดล่วงรู้แม้แต่กับครอบครัวของตนเอง เรื่องราวทั้งหมดได้รับการเปิดเผยขึ้นในปี ค.ศ. 1987 โดยชาวฮังการีเชื้อสายยิวกลุ่มหนึ่งที่ได้รับความช่วยเหลือจากเขา
จอร์โจ แปร์ลัสกา เสียชีวิตด้วยอาการหัวใจวายในปี ค.ศ. 1992 เขาได้รับเครื่องราชอิสริยาภรณ์จากรัฐบาลของฮังการี สเปน อิตาลี และอิสราเอล เพื่อตอบแทนความดีงามในการช่วยเหลือชาวยิวในครั้งนั้น  เรื่องราวของเขาได้ถูกถ่ายทอดลงเป็นภาพยนตร์ชื่อ "Perlasca, un eroe italiano" เมื่อปี ค.ศ. 2002
จอร์จา เมโลนี

| จอร์จา เมโลนี |
| --- | --- |
Giorgia Meloni


นายกรัฐมนตรีอิตาลี คนที่ 31
อยู่ในวาระ
เริ่มดำรงตำแหน่ง  22 ตุลาคม พ.ศ. 2565
ประธานาธิบดี: แซร์โจ มัตตาเรลลา
ก่อนหน้า: มารีโย ดรากี
 
ข้อมูลส่วนบุคคล
เกิด: 15 มกราคม พ.ศ. 2520 (47 ปี) โรม, ประเทศอิตาลี
ศาสนา: โรมันคาทอลิก
พรรคการเมือง: พรรคฟาเตลีอิตาลิยา (เอฟดีไอ) พรรคอนุรักษ์นิยมและปฏิรูปนิยมยุโรป
ลายมือชื่อ: 

จอร์จา เมโลนี (อิตาลี: Giorgia Meloni; เกิด 15 มกราคม พ.ศ. 2520) เป็นนักการเมืองชาวอิตาลีซึ่งดำรงตำแหน่งนายกรัฐมนตรีอิตาลีตั้งแต่วันที่ 22 ตุลาคม พ.ศ. 2565 ซึ่งเป็นสตรีคนแรกที่ดำรงตำแหน่งดังกล่าว นอกจากนี้เธอยังเป็นสมาชิกสภาผู้แทนราษฎรอิตาลีมาตั้งแต่ปี พ.ศ. 2549 รวมทั้งยังดำรงตำแหน่งหัวหน้าพรรคอนุรักษ์นิยมและปฏิรูปนิยมยุโรป (อีซีอาร์) ตั้งแต่ปี พ.ศ. 2563
เธอเกิดเมื่อวันที่ 15 มกราคม พ.ศ. 2520 ที่กรุงโรม บิดาเป็นนักจัดรายการวิทยุ มารดาเป็นนักแสดง เธอเข้าร่วมกับกลุ่มเยาวชนก้าวหน้าของขบวนการสังคมอิตาลี (เอ็มเอสไอ) ซึ่งเป็นพรรคการเมืองแนวนีโอฟาสซิสต์ และเธอยังได้เป็นแกนนำของอาซียอเนสติวเดนเอซา ซึ่งเป็นขบวนการนักศึกษาของพรรคพันธมิตร (เอเอ็น) ในปี พ.ศ. 2538 เธอเริ่มดำรงตำแหน่งทางการเมืองในฐานะสมาชิกสภากรุงโรมตั้งแต่ปี พ.ศ. 2541 จนถึงปี พ.ศ. 2545 หลังจากนั้นเธอได้เป็นประธานกลุ่มกิจเยาวชนของพรรคพันธมิตรในเวลาต่อมา ในปี พ.ศ. 2551 เธอได้เป็นรัฐมนตรีว่าการกระทรวงเยาวชนของอิตาลีในรัฐบาลของซิลวีโอ แบร์ลุสโกนี ซึ่งในช่วงนั้นเธอได้ก่อตั้งพรรคฟาเตลีอิตาลิยา (เอฟดีไอ) ขึ้นมา ซึ่งเป็นพรรคฝ่ายค้านมาโดยตลอด จนกระทั่งชนะการเลือกตั้งในปี พ.ศ. 2565 หลังมารีโย ดรากีลาออกจากตำแหน่งนายกรัฐมนตรี
ในทัศนคติการเมืองของเธอถูกจัดให้อยู่ในกลุ่มการเมืองฝ่ายขวาจัด เธอเป็นสัญลักษณ์ของอนุรักษ์นิยมคริสเตียน และต่อต้านการุณยฆาต ความหลากหลายทางเพศ นอกจากนี้เธอยังถูกมองว่าเป็นพวกคตินิยมเชื้อชาติและต่อต้านมุสลิม เธอเคยสนับสนุนและเห็นชอบกับความสัมพันธ์ที่แนบแน่นต่อประเทศรัสเซียของอิตาลี แต่เมื่อรัสเซียรุกรานยูเครนในปี พ.ศ. 2565 รัฐบาลของเธอได้ให้การสนับสนุนทางอาวุธและสิทธิมนุษยชนกับยูเครนและคัดค้านการรุกรานของรัสเซีย
ในปี พ.ศ. 2565 เธออยู่ในอันดับที่ 7 ของสตรีผู้ทรงอิทธิพลที่สุดในโลกโดยนิตยสารฟอบส์
ประเทศอันดอร์รา

| ราชรัฐอันดอร์รา Principat d'Andorra (กาตาลา) |
| --- | --- |
   ธงชาติ     ตราแผ่นดิน  
คำขวัญ: "พลังที่รวมเป็นหนึ่งแข็งแรงกว่า" (ละติน: Virtus Unita Fortior)
เพลงชาติ: "อัลกรังการ์ลามัญ"
ที่ตั้งของ ประเทศอันดอร์รา  (ตรงกลางวงกลมเขียว)ในทวีปยุโรป  (เทาเข้ม)  —  [คำอธิบายสัญลักษณ์]
เมืองหลวง และเมืองใหญ่สุด: อันดอร์ราลาเวยา 42°30′N 1°31′E﻿ / ﻿42.500°N 1.517°E﻿ / 42.500; 1.517
ภาษาราชการ: กาตาลา
กลุ่มชาติพันธุ์  (ค.ศ. 2017):   48.8% อันดอร์รา  25.1% สเปน  12% โปรตุเกส  4.4% ฝรั่งเศส  9.7% อื่น ๆ 
ศาสนา : คริสต์ (โรมันคาทอลิก)
การปกครอง: รัฐเดี่ยว ระบบรัฐสภา ทวาธิปไตยโดยเลือกตั้งภายใต้รัฐธรรมนูญ

• ผู้ปกครองร่วม :   ฌูอัน อันริก บิบัส ซิซิลิอา  แอมานุแอล มาครง 
• ผู้แทน :   ฌูแซ็ป มาริอา เมารี  ปาทริก สทรอดา 
• นายกรัฐมนตรี : ชาบิเอ อัสป็อต ซาโมรา
• ประธานรัฐสภา : การ์ลัส อันซัญญัต เร็ตช์
 
สภานิติบัญญัติ: รัฐสภา
เอกราช

• จากอารากอน : 8 กันยายน ค.ศ. 1278
• จากจักรวรรดิฝรั่งเศส : ค.ศ. 1814
• รัฐธรรมนูญ : 2 กุมภาพันธ์ ค.ศ. 1993
 
พื้นที่
• รวม: 467.63 ตารางกิโลเมตร (180.55 ตารางไมล์) (อันดับที่ 178)
• แหล่งน้ำ (%): 0.26 (121.4 เฮกตาร์)
ประชากร
• ค.ศ. 2020 ประมาณ:  77,543 (อันดับที่ 203)
• ความหนาแน่น: 179.8 ต่อตารางกิโลเมตร (465.7 ต่อตารางไมล์) (อันดับที่ 71)
จีดีพี (ราคาตลาด) : ค.ศ. 2018 (ประมาณ)
• รวม: 3.237 พันล้านดอลลาร์สหรัฐ
• ต่อหัว: 42,035 ดอลลาร์สหรัฐ
จีนี (ค.ศ. 2003): 27.21 ต่ำ
เอชดีไอ (ค.ศ. 2019):  0.868 สูงมาก · อันดับที่ 36
สกุลเงิน: ยูโร (€) (EUR)
เขตเวลา: UTC+01 (เวลายุโรปกลาง)
• ฤดูร้อน (เวลาออมแสง): UTC+02 (เวลาออมแสงยุโรปกลาง)
ขับรถด้าน: ขวามือ
รหัสโทรศัพท์: +376
โดเมนบนสุด: .ad
อันดอร์รา (กาตาลา: Andorra) หรือ ราชรัฐอันดอร์รา (กาตาลา: Principat d'Andorra) เป็นประเทศที่ไม่มีทางออกสู่ทะเล มีพื้นที่ขนาดเล็ก อยู่ในทางตะวันตกเฉียงใต้ของทวีปยุโรป อยู่ในเทือกเขาพิเรนีสทางตะวันออก มีอาณาเขตติดกับประเทศฝรั่งเศสและสเปน เดิมเคยเป็นประเทศอยู่โดดเดี่ยว ปัจจุบันอันดอร์รานับเป็นประเทศที่มั่งคั่งประเทศหนึ่ง โดยมีรายได้หลักจากการท่องเที่ยว และยังเป็นประเทศที่มีการเก็บภาษีที่ต่ำมากด้วย
ประวัติศาสตร์

บทความหลัก: ประวัติศาสตร์อันดอร์รา
นับตั้งแต่สมัยก่อนประวัติศาสตร์ ดินแดนที่เป็นราชรัฐอันดอร์ราในปัจจุบันได้รับอิทธิพลจากอารยธรรมต่าง ๆ อาทิ Franks, Visigoths และอาหรับ ในสมัยของกษัตริย์ Charlemagne ของฝรั่งเศส ในปลายศตวรรษที่ 9 ได้มีการจัดตั้ง เขตปกครองในเทือกเขาพีรีนิส ซึ่งรวมเขตอันดอร์ราขึ้นภายใต้ชื่อ Marca Hispanica ต่อมาเชื่อกันว่ากษัตริย์ Charlemagne ยอมให้อันดอร์รามีอิสรภาพโดยเอกสารชื่อ Carta de Fundacio d'Andorra แต่หลังจากกษัตริย์ Charlemagne สิ้นพระชนม์ อันดอร์รากลับตกไปอยู่ใต้อำนาจของ Count of Urgell ซึ่งต่อมาได้ยินยอมยกดินแดนให้ Bishop of Urgell ในปีค.ศ. 1113 ซึ่งได้สืบทอดสิทธิและเป็นเจ้าของเหนือดินแดนนี้เรื่อยมาในนามของ Church of Urgell ในปี ค.ศ. 1159 มีการสู้รบแย่งชิงดินแดนระหว่าง Church of Urgell กับ Count of Foix จนถึงปี 
ค.ศ. 1278 จึงได้มีการลงนามระหว่าง Church of Urgell และ Count of Foix (Roger Bernard) ในสนธิสัญญา Pariatges อันมีผลให้ราชรัฐอันดอร์ราเป็นดินแดนที่มีสถานะเป็นราชรัฐร่วม (coprincipality) ระหว่าง Church of Urgell และ Count of Foix โดย Bishop of Urgell ได้อำนาจอธิปไตยเหนือดินแดน และ Count of Foix มีอำนาจด้านการเมือง การศาล และการทหาร ต่อมา Count of Foix ได้สมรสกับ Viscount of Bearn รัชทายาทแห่งแคว้น Navarre ผู้นำฝรั่งเศสจึงได้สืบทอดการปกครองดังกล่าวจนถึงสมัยของ Henry IV ซึ่งดำรงตำแหน่ง Count of Foix ที่ขึ้นครองราชย์เป็นกษัตริย์แห่งฝรั่งเศส ดังนั้น อันดอร์ราจึงกลายเป็นราชรัฐร่วมระหว่าง Church of Urgell ของสเปนกับฝรั่งเศสในปี ค.ศ. 1419 Church of Urgell และฝรั่งเศสได้ให้สัตยาบันแก่ Council of the Land ในการจัดตั้ง General Council หรือรัฐสภาของราชรัฐอันดอร์ราในปัจจุบันระหว่างปี ค.ศ. 1866-68 Church of Urgell และฝรั่งเศสได้ประกาศ Nova Reforma (New Reform) เป็นแนวทางในการจัดระบบการเมืองและการบริหารในช่วงต้นศตวรรษที่ 20 และเริ่มยุคของการขยายตัวทางเศรษฐกิจ วันที่ 15 มกราคม 
ค.ศ. 1981 Church of Urgell และฝรั่งเศสได้ออกกฤษฎีกาจัดตั้ง ระบบการปกครองราชรัฐอันดอร์ราใหม่ ต่อมาเมื่อวันที่ 14 มีนาคม ค.ศ. 1993 ได้มีการลงประชามติให้ราชรัฐอันดอร์รามีการปกครองระบอบประชาธิปไตย และมีรัฐธรรมนูญปกครองฉบับแรก (ซึ่งฝรั่งเศสและสเปนได้ยกร่างร่วมกัน) ซึ่งประกาศใช้เมื่อวันที่ 4 พฤษภาคม 
ค.ศ. 1993 รัฐธรรมนูญดังกล่าวกำหนดให้อำนาจอธิปไตยมาจากประชาชน โดยการเลือกตั้งสมาชิกผู้แทนราษฎร แบ่งแยกอำนาจบริหารและอำนาจนิติบัญญัติออกจากกัน และยังคงมอบอำนาจให้ประธานาธิบดีฝรั่งเศสและ Bishop of Urgell แห่งสเปน ดำรงตำแหน่งประมุขร่วมกัน
การเมือง

รัฐธรรมนูญราชรัฐอันดอร์รา ปี ค.ศ. 1993 กำหนดให้ราชรัฐอันดอร์ราปกครอง ด้วยระบอบประชาธิปไตยแบบรัฐสภาเดียว โดยมีประมุขร่วม (Parliamentary Co-Principality) คือพระราชาคณะ (Bishop) แห่งเมือง Urgell ของสเปน และประธานาธิบดีฝรั่งเศส โดยประมุขทั้งสองเป็นประมุขในทางสัญลักษณ์เท่านั้น โดยมีผู้แทนของตนอยู่ในราชรัฐอันดอร์รา ซึ่งเป็นตำแหน่งที่เรียกว่า Vegeur
ฝ่ายบริหาร ประกอบด้วย นายกรัฐมนตรี ซึ่งเป็นหัวหน้ารัฐบาลและคณะรัฐมนตรี 9 คน
ฝ่ายนิติบัญญัติ ประกอบด้วยสมาชิกจำนวนไม่ต่ำกว่า 28 คน และไม่เกิน 42 คน ปัจจุบันมี 28 คน และมีระยะเวลาดำรงตำแหน่ง 4 ปี
ฝ่ายตุลาการ ใช้ระบบกฎหมายอิงตามแบบสเปนและฝรั่งเศส โดยอำนาจฝ่ายตุลาการดำเนินการโดย Battlles (Magistrates) ทั้งนี้ ศาลมี 3 ระดับ คือ Tribunal of Judges (Tribunal de Batlles) , Tribunal of the Courts (Tribunal de Corts) และ Supreme Court of Justice (Tribunal Superior de Justicia)
การแบ่งเขตการปกครอง

อันดอร์ราประกอบด้วยเขตการปกครองส่วนท้องถิ่น (กาตาลา: parròquia) 7 เขต ได้แก่
กานิลยู
ซันฌูลิอาดาลอริอา
ลามาซานา
อังกัม
อันดอร์ราลาเวยา
อัสกัลดัส-อังกูร์ดัญ
อูร์ดินู
ภูมิศาสตร์

ตั้งอยู่บนเทือกเขา Pyrenees ระหว่างประเทศฝรั่งเศส (ทางทิศเหนือ) และสเปน (ทางทิศใต้) ที่ระดับความสูงระหว่าง 838 – 2,946 เมตร
เศรษฐกิจ

เนื่องจากประเทศอันดอร์ราไม่มีสกุลเงินใช้เป็นของตนเอง โดยก่อนหน้านี้ใช้เงินสกุลฟรังก์ฝรั่งเศสและเปเซตาสเปน ในปัจจุบันใช้สกุลเงินยูโรเป็นหลัก รายได้ GDP ต่อหัว ประมาณ 16,600 ดอลลาร์สหรัฐ และมี GDP โดยรวมประมาณ 1,065,000,000 ดอลลาร์สหรัฐ โดยมีรายได้หลักมาจากการท่องเที่ยว ปัจจุบันมีนักท่องเที่ยวเดินทางไปเยือนประมาณ 15,000,000 คนต่อปี
สภาวะทั่วไปทางเศรษฐกิจ ราชรัฐอันดอร์ราเป็นรัฐปลอดภาษี มีรายได้หลักมาจากการท่องเที่ยว (ซึ่งมีนักท่องเที่ยวประมาณปีละ 11.6 ล้านคนและทำรายได้เป็นสัดส่วน 80% ของ GDP) การธนาคาร (tax haven) และด้านอสังหาริมทรัพย์ รายได้จากภาคอุตสาหกรรมมีไม่มาก
ภาคการผลิตที่สำคัญ คือ บุหรี่ ซิการ์ เครื่องเรือน การที่อันดอร์ร่ามีพื้นที่แพาะปลูกเพียงร้อบละ 2 ของพื้นที่ทั้งหมดทำให้ภาคเกษตรกรรม ซึ่งส่วนใหญ่เป็นการเลี้ยงปศุสัตว์ (แกะ) การทำป่าไม้และปลูกยาสูบได้รับความสำคัญน้อยลงเรื่อย ๆ
ราชรัฐอันดอร์รามีทรัพยากรธรรมชาติไม่มากนัก อาทิ น้ำแร่ ป่าไม้ แร่เหล็ก ตะกั่ว และสามารถผลิตไฟฟ้าพลังน้ำได้มากพอเป็นสินค้าออกสำคัญ
ในด้านการค้าระหว่างประเทศ (ปี 2551)
สินค้าส่งออกที่สำคัญ : อุปกรณ์สื่อสาร เครื่องเสียง ผลิตภัณฑ์ยาสูบ เฟอร์นิเจอร์ 
ตลาดส่งออกที่สำคัญ : สเปน ฝรั่งเศส
สินค้านำเข้าที่สำคัญ : สินค้าอุปโภคบริโภค อาหาร และไฟฟ้า 
ตลาดนำเข้าที่สำคัญ : สเปน ฝรั่งเศส
ราชรัฐอันดอร์ราลงนามในความตกลงทางการค้ากับสหภาพยุโรปเมื่อวันที่ 23 มิถุนายน ค.ศ. 1990 มีผลบังคับใช้ตั้งแต่วันที่ 1 กรกฎาคม ค.ศ. 1991 เป็นต้นมา ซึ่งส่งผลให้มีการก่อตั้งสหภาพศุลกากรสำหรับสินค้าอุตสาหกรรม ทำให้มีการยกเว้นภาษีศุลกากรสำหรับสินค้าบางรายการ แต่ยังรักษาระบบการค้าสำหรับสินค้าเกษตรกับประเทศที่สามไว้ตามเดิม
ดัชนีทางเศรษฐกิจ ที่สำคัญ (2551) ได้แก่
- ผลิตภัณฑ์มวลรวมภายในประเทศ GDP (PPP) 2.77 พันล้านดอลลาร์สหรัฐ 
- รายได้ประชาชาติต่อหัว 38,800 ดอลลาร์สหรัฐ 
- การเติบโตทางเศรษฐกิจ 3.5%
- อัตราเงินเฟ้อ 3.2%
ประชากร

จำนวนประชากรทั้งประเทศ มีโดยประมาณ 70,000 คน ประกอบด้วยเชื้อชาติต่าง ๆ คือ อันดอร์ราน สเปน โปรตุเกส ฝรั่งเศส และอื่น ๆ โดยมีอัตราการเติบโตของประชากรอยู่ที่ 0.8% และอายุเฉลี่ยของประชากร 85 ปี
ความสัมพันธ์ระหว่างไทยกับราชรัฐอันดอร์รา > ความสัมพันธ์ทางการทูต

ราชรัฐอันดอร์ราและไทยสถาปนาความสัมพันธ์ทางการทูตระหว่างกันเมื่อวันที่ 28 เมษายน พ.ศ. 2543 โดยฝ่ายไทยได้แต่งตั้งให้เอกอัครราชทูต ณ กรุงมาดริดของสเปน ดำรงตำแหน่งเอกอัครราชทูตไทยประจำราชรัฐอันดอร์ราอีกตำแหน่งหนึ่ง